Porsche Brosseau, CC BY 2.0(HÄMÄLÄINEN) Suomen valtion velkaantuminen saadaan taittumaan jo ensi vuonna, lupaavat viranomaiset. Nopeassa aikataulussa korjaantuvat myös kestävyysvaje ja julkisten menojen paisuminen, kerrotaantutkivan ryhmän haltuunsa saamassa raportissa, josta loimme myös näppärän Excel-taulukon, koska sellaisia kuuluu olla nykyään.Helpottavan muutoksen yksi tärkeimmistä tekijöistä ovat työ- ja elinkeinotoimistot, jotka lupaavat säästää jo ensi vuoden aikana noin sata prosenttia työttömyysturvan menoista. Tämä merkitsee tutkivan ryhmän laskelmien mukaan huomattavaa pudotusta työttömyysturvan kustannuksiin ja sitä kautta valtion menoihin.”Ensi vuoden alusta lähtien TE-toimistojen työvoimapoliittisia lausuntoja antavat raadit aikovat määrittää kaikki työttömyyskorvausten hakijat joko ammattimaisiksi työvoimapoliittisten lausuntojen hakijayrittäjiksi, lomakekirjoittamisen freelancereiksi tai jonotusnumerokonsultointi-itsensätyöllistäjiksi, jolloin he eivät ole oikeutettuja mihinkään tukeen tai korvauksiin”, selittää työ- ja elinkeinoministeriön suurinkvisiittori. Päätös ulotetaan takautuvasti myös heihin, joille tähän asti on maksettu korvauksia tai tukea.TE-toimistoihin tehdyn soittokierroksen perusteella Uulin esittelemä malli on ollut kokeilukäytössä jo useissa toimipaikoissa, ja siitä saadut kokemukset ovat olleet rohkaisevia. Joitain harmaita alueita ja kysymysmerkkejä uuden linjauksen soveltamisessa kuitenkin vielä on.”On ollut muun muassa epäselvyyttä siitä, että jos hakija saapuessaan TE-toimistoon omatoimisesti avaa ulko-oven, onko hän jo silloin osoittanut kykenevyyttä henkilökuljetin- tai tilapalveluyritystoimintaan, jolloin varsinaista lausuntoprosessia ei tarvitsisi edes aloittaa. On myös kuultu tapauksista, joissa asiakas soittaa toimistoon, jolloin häneen voitaisiin automaattisesti soveltaa puhelinliiketoiminnan startup-hautomotoimijan nimekettä”, Uuli kertoo.TE-toimistojen esimerkin toivotaan valtionhallinnossa kannustavan muita viranomaistoimijoita, ja myös yksityisen sektorin halutaan osallistuvan talkoisiin. Esimerkiksi työviikkoja voitaisiin hallituksen mielestä teollisuuden kilpailukyvyn turvaamiseksi pidentää ”vittu niin että tutisee”. Myös palkoissa pitäisi toistaiseksi pysyvästi joustaa muun muassa niin, että niitä toimialan tilanteesta riippuen laskettaisiin, alennettaisiin tai leikattaisiin.Mielipidemittausten mukaan kansalaiset suhtautuvat ehdotuksiin myönteisesti, kunhan ne aloitetaan naapurista.